13.12.2022.
(8)
HR
Službeni list Europske unije
L 319/87
Na temelju članka 41. stavka 2.
UEU-a te u skladu s Odlukom Vijeća (ZVSP) 2021/509 o uspostavi Europskog instrumenta mirovne pomoći (1) operativne izdatke koji nastanu na temelju ove Odluke, a koji imaju implikacije u području vojske ili obrane snose države članice,
DONIJELO JE OVU ODLUKU:
Članak 1. Misija 1.
Unija provodi misiju za vojno partnerstvo u Nigeru (EUMPM Niger) radi podupiranja Nigera u njegovoj borbi, u skladu s pravom o ljudskim pravima i međunarodnim humanitarnim pravom, protiv naoružanih terorističkih skupina. 2.
Strateški je cilj misije EUMPM Niger podupirati izgradnju kapaciteta oružanih snaga Nigera, ojačati njihovu sposobnost da obuzdaju prijetnju koju predstavljaju naoružane terorističke skupine, zaštititi stanovništvo u Nigeru i osigurati sigurno i zaštićeno okruženje.
3.
U tu svrhu misija EUMPM Niger:
(a) podupire osnivanje i izgradnju Centra za osposobljavanje tehničara oružanih snaga pružanjem savjeta i osposobljavanja, među ostalim instruktorima; (b) podupire razvoj specijaliziranih kapaciteta oružanih snaga Nigera pružanjem specijaliziranog osposobljavanja na zahtjev; (c) podupire stvaranje i izgradnju bataljuna za komunikaciju i zapovjednu potporu osposobljavanjem i mentorstvom njegovih postrojbi, njegovih stručnjaka i njegovog zapovjednog lanca, kako bi se omogućilo njegovo kasnije raspoređivanje za potporu operacijama Nigera u skladu s pravom o ljudskim pravima i međunarodnim humanitarnim pravom. 4.
Međunarodno humanitarno pravo, ljudska prava i načelo rodne ravnopravnosti, zaštita civila i programi u okviru Rezolucije Vijeća sigurnosti Ujedinjenih naroda (RVSUN) 1325 (2000) o ženama, miru i sigurnosti, RVSUN 2250 (2015) o mladima, miru i sigurnosti i RVSUN 1612 (2005) o djeci i oružanim sukobima moraju biti u potpunosti integrirani i proaktivno uključeni u strateško i operativno planiranje misije EUMPM Niger, aktivnosti vezane za nju i izvješćivanje o njoj. 5.
Osim toga, misija EUMPM Niger olakšava pružanje pomoći Nigeru iz Europskog instrumenta mirovne pomoći u pogledu Centra za osposobljavanje tehničara oružanih snaga i, ako Vijeće odluči o potrebnoj mjeri pomoći, odabranom bataljunu za komunikaciju i zapovjednu potporu.
Djelovanja misije koordiniraju se pravovremeno s pružanjem opreme putem Europskog instrumenta mirovne pomoći.
Članak 2.
Imenovanje zapovjednika misije EU-a Direktor službe za vojno planiranje i provođenje (MPCC) zapovjednik je misije EUMPM Niger.
Članak 3.
Određivanje sjedišta misije 1.
MPCC je statička zapovjedna i nadzorna struktura na strateškoj vojnoj razini, smještena izvan područja operacija.
Odgovorna je za operativno planiranje i vođenje misije EUMPM Niger.
2.
Sjedište snaga misije EUMPM Niger nalazi se u Nigeru, a djeluje pod zapovjedništvom zapovjednika snaga misije EU-a.
(1) Odluka Vijeća (ZVSP) 2021/509 od 22. ožujka 2021.
o uspostavi Europskog instrumenta mirovne pomoći i o stavljanju izvan snage Odluke (ZVSP) 2015/528 (SL L 102, 24.3.2021., str. 14.).